שאנון ווטס

שאנון ווטס (באנגלית: Shannon Watts; נולדה ב-1 בינואר 1971) היא פעילה חברתית אמריקאית למניעת אלימות בנשק והמייסדת של "Moms Demand Action", הקבוצה העממית הגדולה ביותר במדינה הנלחמת נגד אלימות בנשק.<ref></ref><ref></ref><ref></ref><ref></ref> ווטס לקחה חלק בקמפיינים למען מספר פוליטיקאים הדוגלים בבקרת נשק ברחבי המדינה, כולל הנשיא ג'ו ביידן.<ref></ref> ב-2016 הפכה ווטס לחברת מועצת המנהלים של "Emerge America", ארגון לגיוס והכשרת נשים להתמודדות למשרות ציבוריות.<ref></ref> ווטס מכהנת גם במועצת המנהלים של "Advance Peace", המוקדשת להפסקת אלימות חוזרת בנשק בשכונות עירוניות אמריקאיות.<ref></ref>

== ילדות והשכלה ==
ווטס נולדה ברוצ'סטר, ניו יורק, וסיימה את לימודיה באוניברסיטת מיזורי בשנת 1994.<ref></ref> לאחר הקולג', היא עבדה בבית הנבחרים של מיזורי עבור המושל לשעבר מל קרנהאן . לאחר מכן בנתה ווטס קריירה כמנהלת מדיה ותקשורת, עבור חברות רבות, ביניהן FleishmanHillard, מונסנטו, GE Healthcare ו-WellPoint.<ref></ref> בשנת 2008 היא עזבה את הקריירה התאגידית כדי להתמקד במשפחתה.<ref></ref>

== Moms Demand Action ==
ב-14 בדצמבר 2012, חמוש פתח באש בבית הספר סנדי הוק בניוטאון, קונטיקט, והרג 26 תלמידים ומורים. למחרת, ווטס פתחה קבוצת פייסבוק לאיחוד נשים נגד שדולת הנשק, במטרה לחקות את התהליך אותו עשה הארגון "Mothers Against Drunk Driving" כשאיחד אמהות נגד שדולת האלכוהול בשנות ה-80. עמוד הפייסבוק גדל לתנועה עממית לאחר שמתנדבים יצרו קשר עם ווטס בנוגע להקמת סניפים של הארגון בקהילות שלהם. ל-"Moms Demand Action" יש כעת סניפים בכל רחבי ארצות הברית ויותר מ-6 מיליון תומכים.<ref></ref><ref></ref> במשך יותר מ-8 שנים, מתנדבי "Moms Demand Action" השהו הליכי חקיקה, ועזרו להעביר מאות חוקי בטיחות בנשק ברחבי ארצות הברית, הם שינו מדיניות תאגידית וחינכו את האזרחים האמריקנים לגבי אחסון אקדחים וכלי נשק באופן מאובטח.<ref></ref> בבחירות 2022, 140 מתנדבי הארגון נבחרו לתפקידים ציבוריים.<ref></ref>

מתנדבים לובשים חולצות טריקו אדומות המעוטרות עם הלוגו של "Moms Demand Action" כדי להראות את תמיכתם ולהתבלט בשימועים בחקיקה, בהפגנות ובאירועים אחרים. בשנת 2013, "Moms Demand Action" ו-"Mayors Against Illegal Guns" איחדו כוחות כדי להפוך לארגון "Evertown for Safety Gun".<ref></ref> במרץ 2020, ווטס ערכה קמפיין עם המועמד לנשיאות ג'ו ביידן באוהיו.<ref></ref> ווטס נשאה נאומים במקומות כמו אוניברסיטת ואלפאראיסו והכנסייה הלותרנית בקלווארי הר.<ref></ref><ref></ref> ווטס הודיעה שהיא תעזוב את תפקידה בארגון "Moms Demand Action" בסוף שנת 2023.<ref></ref>

== יונייטד איירליינס ==
בשנת 2017, ווטס התבטאה נגד יונייטד איירליינס בטוויטר לאחר שראתה דייל מונע עלייה למטוס לשתי נערות הלובשות טייטס ב נמל התעופה הבין-לאומי דנוור.<ref></ref><ref></ref> ווטס הוסיפה שאביהן של הבנות הורשה לעלות ללא בעיה, למרות שלבש מכנסיים קצרים. מאוחר יותר הצהירה יונייטד כי שתי הנערות טסו במסגרת תוכנית הטבות הנסיעות של חברת התעופה והיו כפופות לקוד לבוש מחמיר שאינו חל על נוסעים רגילים.<ref></ref><ref></ref><ref></ref>

== כתיבה ==
ווטס היא מחברת הספר "Fight Like a Mother: How a Grassroots Movement Took on the Gun Lobby and Why Women Will Change the World".<ref></ref><ref></ref><ref></ref> ההקדמה של הספר נכתבה על ידי השחקנית ג'וליאן מור, שהיא גם היו"ר המייסדת של המועצה היצירתית של ארגון Everytown.<ref></ref><ref></ref> ווטס גם כותבת בבלוג ב-Medium על עבודתה ועל הניצחונות שהשיגו מתנדבי "Moms Demand Action".

לקראת בחירות 2020, ווטס אירחה סדרה וירטואלית בשם "Demanding Women: Quarantine Conversations About Gun Violence". כחלק מהסדרה, ווטס שוחחה עם הפוליטיקאיות סטייסי אברמס, אליזבת וורן, איימי קלבוקאר, סגנית הנשיא קמלה האריס, מושלת ניו מקסיקו מישל לוהאן גרישם, ואל דמינגס, היועצת לביטחון לאומי לשעבר סוזן רייס, קארן באס, ראש עיריית אטלנטה קיישה לאנס בוטמס, תמי דקוורת', תמי בולדווין ומושלת מישיגן גרטשן ויטמר.

ווטס פעילה גם בטוויטר, שם יש לה יותר מ-500,000 עוקבים.<ref></ref> היא גם הופיעה כפרשנית ב-MSNBC, CNN, CBS ו-NPR וכתבה מאמרי דעה עבור Elle, טיים, ניוזוויק ומארי קלייר, בין היתר. <ref></ref><ref></ref><ref></ref>

== חיים אישיים ==
מאז שהחלה את "Moms Demand Action", ווטס גרה באינדיאנה, קולורדו וקליפורניה. היא ובעלה גרים כעת באזור מפרץ סן פרנסיסקו. היא אם לחמישה ילדים. בספרה כתבה ווטס שהיא נרשמה לקורס להכשרת מורים ליוגה כשהקימה את "Moms Demand Action". היא בודהיסטית שמתרגלת יוגה באופן קבוע ועושה מדיטציה לפחות פעם ביום.<ref></ref>

== פרסים והוקרה ==
* 2008: 40 מתחת לגיל 40 של PRWeek
* 2018: מגזין פיפל, 25 נשים המשנות את העולם <ref></ref>
* 2021: אוניברסיטת וושינגטון בסנט לואיס, דוקטור לשם כבוד למדעי הרוח <ref></ref>
* 2022: נשות השנה של מגזין Glamour <ref></ref>
* 2023: TIME 100 האנשים המשפיעים ביותר בעולם <ref></ref>

== קישורים חיצוניים ==

== הערות שוליים ==

קטגוריה:יזמות אמריקאיות
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:בוגרות אוניברסיטת מיזורי
קטגוריה:בוגרי אוניברסיטת מיזורי
קטגוריה:ניו יורק: אישים
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1971
קטגוריה:אמריקאיות שנולדו ב-1971